เฮ็ลมูท คาร์ล แบร์นฮาร์ท ฟ็อน ม็อลท์เคอ

เฮ็ลมูท คาร์ล แบร์นฮาร์ท ฟ็อน ม็อลท์เคอ () เป็นจอมพลเยอรมันและเป็นเสนาธิการกองทัพปรัสเซียเป็นเวลากว่า 30 ปีในสามรัชกาลของกษัตริย์ปรัสเซีย เขาเป็นผู้ริเริ่มใช้การบังคับบัญชาสมัยใหม่ในการทัพ เขาได้รับการยกย่องเป็น "ผู้วางระเบียบกองทัพและอัจฉริยะแห่งยุทธวิธี" รวมอยู่ในตัวคนเดียว เขามักถูกเรียกว่า "ม็อลท์เคอแก่" () เพื่อไม่ให้สับสนกับเฮ็ลมูท โยฮันเนิส ลูทวิช ฟ็อน ม็อลท์เคอ นายพลเยอรมันอีกคนที่มีศักดิ์เป็นหลานลุงซึ่งถูกเรียกว่า "ม็อลท์เคอหนุ่ม" () 

ม็อลท์เคอเริ่มดำรงตำแหน่งเสนาธิการกองทัพปรัสเซียเมื่อปี 1857 เขาได้นำชัยชนะมาแก่กองทัพปรัสเซียมาในสงครามสำคัญสามครั้ง คือ สงครามชเลสวิชครั้งที่สอง (ค.ศ. 1864), สงครามออสเตรีย-ปรัสเซีย (ค.ศ. 1866) และสงครามฝรั่งเศส-ปรัสเซีย (ค.ศ. 1870) ชัยชนะดังกล่าวทำให้ปรัสเซียสามารถรวมชาติเยอรมันเป็นหนึ่งเดียว นำไปสู่การสถาปนาจักรวรรดิเยอรมันขึ้นในปี 1871 ในยุคจักรวรรดิเยอรมนี้ เขาได้รับยศเป็นจอมพล และชื่อตำแหน่งเสนาธิการกองทัพปรัสเซียถูกเปลี่ยนเป็น "คณะเสนาธิการใหญ่" (Großer Generalstab) แห่งกองทัพจักรวรรดิเยอรมัน และยังได้เป็นสมาชิกไรชส์ทาคแห่งจักรวรรดิเยอรมัน 

เขาเกษียณอายุในวันที่ 9 สิงหาคม 1888 และในวันคล้ายวันเกิดครบรอบ 90 ปีของเขาในปี 1890 ได้รับการประกาศให้เป็นวันหยุดราชการของชาติ จอมพลม็อลท์เคอถึงแก่อนิจกรรมเมื่อวันที่ 24 เมษายน 1891 ที่บ้านพักในกรุงเบอร์ลิน จักรพรรดิวิลเฮ็ล์มที่ 2 ทรงจัดรัฐพิธีศพให้เป็นเกียรติยศOtto Friedrich, Blood & Iron: From Bismarck to Hitler the von Moltke Family’s Impact on German History (HarperPerennial, 1995), pp. 10–15.

 เกียรติยศ 
 เครื่องอิสริยาภรณ์ปรัสเซีย 
 พัวร์เลอเมรีท ชั้นมหากางเขนพร้อมมงกุฎประดับเพชร
 เครื่องราชอิสริยาภรณ์อินทรีดำ ชั้นอัศวินประดับใบโอ๊กคาดดาบ
 เครื่องราชอิสริยาภรณ์มหามงกุฎ ชั้นหนึ่งคาดดาบ ลงยาดวงตราอินทรีแดง
 มหากางเขนแห่งกางเขนเหล็ก 
 ยศทหารปรัสเซีย 
 มีนาคม 1822 : ร้อยตรี (Sekondeleutnant)
 มีนาคม 1833 : ร้อยโท (Premierleutnant)
 มีนาคม 1835 : ร้อยเอก (Hauptman)
 เมษายน 1842 : พันตรี (Major)
 กันยายน 1850 : พันโท (Oberstleutnant)
 ธันวาคม 1851 : พันเอก (Oberst)
 สิงหาคม 1856 : พลตรี (Generalmajor)
 พฤษภาคม 1859 : พลโท (Generalleutnant)
 มิถุนายน 1866 : พลเอกทหารราบ (General der Infanterie)
 มิถุนายน 1871 : จอมพล (Generalfeldmarschall)

 ยศขุนนาง 
 ตุลาคม 1870 : กราฟแห่งม็อลท์เคอ (Graf von Moltke)
อ้างอิง

หมวดหมู่:จอมพลแห่งปรัสเซีย
หมวดหมู่:จอมพลแห่งจักรวรรดิเยอรมัน
หมวดหมู่:ทหารบกชาวเยอรมัน
หมวดหมู่:ผู้ได้รับพัวร์เลอเมรีท (ชั้นทหาร)
หมวดหมู่:ผู้ได้รับพัวร์เลอเมรีท (ชั้นพลเรือน)
หมวดหมู่:กราฟ (บรรดาศักดิ์)
หมวดหมู่:บุคคลจากรัฐเมคเลินบวร์ค-ฟอร์พ็อมเมิร์น
หมวดหมู่:บุคคลในสงครามชเลสวิชครั้งที่สอง
หมวดหมู่:บุคคลในสงครามออสเตรีย-ปรัสเซีย
หมวดหมู่:ทหารในสงครามฝรั่งเศส-ปรัสเซีย